《马园步姜宗伯仲讱韵》
明代·李孙宸

选胜名园远市咙，尘心多向坐来降。客谈半杂风敲竹，夜色初来月到窗。

始悟荣途皆苦海，谁知酒国是莲邦。徵诗公等俱陶谢，才尽空惭我类江。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。